ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 10/1994
zo 7. októbra 1994,
ktorým sa vyhlasuje záväzná časť Zmeny "Aktualizácie územného plánu hlavného mesta Slovenskej republiky Bratislavy z roku 1993" v lokalite Koliba - Stráže v mestskej časti Bratislava-Nové Mesto - malopodlažná bytová zástavba
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 29 ods. 2 a § 30 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov sa uznieslo:

§ 1
Úvodné ustanovenia
(1) Predmetom Zmeny „Aktualizácie územného plánu hlavného mesta Slovenskej republiky Bratislavy z roku 1993“ (ďalej len „Zmena Aktualizácie“) je časť územia Koliba-Stráže v rozsahu podľa zakreslenia v grafickej prílohe tohoto všeobecne záväzného nariadenia.
(2) Toto nariadenie platí pre pozemky nachádzajúce sa v katastrálnom území Vinohrady lokalita Koliba-Stráže parcelné čísla 6616/3, 6616/4 časť, 6616/5, 6616/6, 6579 časť, 6616/7, 6609/1, 6609/2, 6609/3, 6609/4, 6610, 6608, 6587, 6586, 6585, 6584, 6583, 6574, 6590 časť, 6575 časť, 6568 časť, 6563, 6561/1, 6561/2, 6692, 6694/2, 6698/1, 6696 a 21679/2.
(3) Časový rozsah platnosti Zmeny Aktualizácie v lokalite Koliba-Stráže nie je obmedzený.

§ 2
Základné zásady usporiadania územia
(1) Funkčné využitie územia, ktoré bolo určené Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo 7. 4. 1994 sa mení nasledovne:
-	v lokalite Koliba-Stráže 
z funkcie poľnohospodárska pôda na funkciu malopodlažná bytová zástavba s prevládajúcim podielom zelene.
(2) Zastavovacie regulatívy potrebné pre spracovanie podkladu pre územné konanie budú stanovené v schválenej územnoplánovacej dokumentácii alebo v prerokovanom a v schválenom územnoplánovacom podklade zonálnej úrovne.

§ 3
Záverečné ustanovenie
Zmena Aktualizácie je uložená na Magistráte hlavného mesta Slovenskej republiky Bratislavy, Miestnom úrade mestskej časti Bratislava-Nové Mesto, Okresnom úrade Bratislava, Úrade životného prostredia hlavného mesta Slovenskej republiky Bratislavy, Obvodnom úrade Bratislava III a Obvodnom úrade životného prostredia Bratislava III.

§ 4
Účinnosť
Toto všeobecne záväzné nariadenie nadobúda účinnosť 7. novembra 1994.

Peter Kresánek v. r.
primátor